Qamişlo ya Rojanwanê Kurdistanî de rayberîya Kongreya-Starî de vera hêrişanê dewleta Tirkî çalakîyêk ameye organîzekerdene.
Çalakîye de hêrişê dewleta Tirkî yê vera herêmanê gerîlayan û viraştişê dêsê Efrînî ameyî şermezarkerdene. Rayraşîyayîş de de sloganê sey, ‘Ma do bi ruhê Şeladizê îşxalî biqedinê, Efrîn û Bradostî azad bikerî’ bîyî berz. Çalakîye de bi nameyê Kongraya-Starî Şehsîhan Gulo qisey kerd. Gulo vist vîrî ke şarê Kurdî bi paştê Rayberê Şarê Kurdî Abdullah Ocalanî û şehîdanê Kurdistanî zaf qezencê fînayî dest û va: ‘’ Ewro ma destûr nêdanê nê qehremanê ma rê kesêk destê xo derg bikero. Ma verê hêrişanê îşxalî de milê xo çewt nêkenê. Kam ke şarê ma û gerîla yo ke ameyeyê ma yo rê  destê xo derg bikero ma sey şarî vera naye vejîyene.‘’
